เงินบาทเปิด 30.06/08
ธนาคารซีไอเอ็มบีไทย รายงาน เงินบาทเปิด 30.06/08 อ่อนค่าตามภูมิภาค กังวลสถานการณ์ตึงเครียดในเกาหลี
24 พ.ย. 2553

ธนาคารซีไอเอ็มบีไทย รายงาน เงินบาทเปิด 30.06/08 อ่อนค่าตามภูมิภาค กังวลสถานการณ์ตึงเครียดในเกาหลี
นักบริหารเงินธนาคารซีไอเอ็มบีไทย จำกัด เปิดเผยว่า เงินบาทเปิดตลาดเช้านี้ที่ระดับ 30.06/08 บาท/ดอลลาร์ ปรับตัวอ่อนค่าต่อเนื่องจากเย็นวานนี้ที่ระดับ 30.03/05 บาท/ดอลลาร์ โดยเคลื่อนไหวในทิศทางดียวกันกับภูมิภาค เนื่องจากดอลลาร์กลับมาแข็งค่าเมื่อเทียบกับเงินสกุลอื่น 
"(เงินบาท)อ่อนค่าต่อเนื่องจากเมื่อวาน ส่วนหนึ่งมาจากความกังวลกรณีเกาหลีเหนือกับเกาหลีใต้" นักบริหารเงิน กล่าว
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 83.31/34 เยน/ดอลลาร์ อ่อนค่าเล็กน้อยจากระดับ 83.34/38 เยน/ดอลลาร์ ส่วนเงินยูโรอยู่ที่ระดับ 1.3391/3393 ดอลลาร์/ยูโร ปรับตัวอ่อนค่าจากระดับ 1.3585/1.3588 ดอลลาร์/ยูโร
นักบริหารเงิน มองว่า เงินบาทมีแนวโน้มปรับตัวอ่อนค่าได้อีก โดยประเมินกรอบเคลื่อนไหวไว้ระหว่าง 30.00-30.20 บาท/ดอลลาร์